Source: https://sala.sk/clanok/vv-casino-respect-a-bar?show_css=0
Timestamp: 2020-08-10 01:46:40+00:00

Document:
VV - CASINO RESPECT a bar | MESTO ŠAĽA
publikované: 30.01.2020 - 11:20 // aktualizácia: 31.01.2020 - 11:21 // zobrazené: 1043
VV - CASINO RESPECT a bar
Mesto Šaľa, ako vecne a miestne príslušný stavebný úrad podľa § 117 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len "stavebný zákon"), v konaní preskúmalo návrh na zmenu v užívaní časti stavby, ktorý dňa 04.12.2020 podala spoločnosť
AND - JUR 1 s.r.o., so sídlom Cintorínska č. 2, 942 01 Šurany, IČO: 44 511 761,
(ďalej len "navrhovateľ") a na základe tohto preskúmania podľa § 85 ods. 1 stavebného zákona, v nadväznosti na § 32, § 46 a § 47 zákona č. 71/1967 Zb. o správnom konaní (správny poriadok) v znení neskorších predpisov (ďalej len "správny poriadok"), v súlade s § 21 vyhlášky č. 453/2000 Z.z., ktorou sa vykonávajú niektoré ustanovenia stavebného zákona
p o v o ľ u j e z m e n u v u ž í v a n í č a s t i s t a v b y:
Centrum občianskej vybavenosti (COV) – „Budova obchodu a služieb“ súp. č. 1854,
na nové účely prevádzky herne
„CASINO RESPECT a bar“
(ďalej len "stavba") na ul. Hollého v Šali, m. č. Veča, na pozemku register "C" parc. č. 3080/18 v katastrálnom území Šaľa, priestory prevádzky v nájme navrhovateľa. Zmena v užívaní časti stavby je povolená na základe predloženej projektovej dokumentácie vypracovanej Ing. Igorom Bujdákom – ARCHPROJEKT, MDŽ 42, 942 01 Šurany, autorizovaným stavebným inžinierom, č. osvedčenia: 4108*A*4-1.
Priestory prevádzky „CASINO RESPECT a bar“ sa nachádzajú v budove COV so súp. č. 1854, na ul. Hollého v Šali, m. č. Veča, na prízemí objektu, s hlavným vstupom zo severozápadnej strany (zo strany parkoviska pre obchodný dom TESCO) a tiež so vstupom pre zásobovanie z átriovej časti objektu COV, max. pôdorysné rozmery dotknutých priestorov 25,41 m x 11,95 m, úžitková plocha kasína 282,53 m2.
Dispozičné riešenie kasína:
zádverie (21,95 m2), herná miestnosť - barová časť (17,10 m2 - barový pult so zápultím), herná miestnosť č. 1.02b (112,85 m2), herná miestnosť č. 1.02c (96,00 m2), miestnosť pre výdaj žetónov (1,80 m2), šatňa pre personál (1,20 m2), sklad potravín (6,75 m2), WC muži s predsienkou (9,90 m2), WC ženy s predsienkou (5,40 m2), WC pre personál (5,42 m2), miestnosť pre upratovačku s výlevkou (4,16 m2).
Vnútorné inštalácie prevádzky sú napojené na jestvujúce vnútorné rozvody existujúceho objektu bez plynoinštalácie, príprava teplej vody je zabezpečená elektrickým zásobníkovým ohrievačom, vykurovanie je zabezpečené klimatizáciou, vetranie priestorov je zabezpečené vzduchotechnikou.
Pre zmenu v užívaní priestorov sa určujú tieto podmienky:
Elektrické zariadenia budú pravidelne kontrolované a udržiavané v zmysle platných technických predpisov, ako aj príslušných STN tak, aby bola zabezpečená ich bezpečná činnosť a prevádzka.
Navrhovateľ zabezpečí počas užívania priestorov dodržiavanie ustanovení zákona č. 79/2015 Z. z. o odpadoch a o zmene niektorých zákonov a s ním súvisiace platné právne predpisy.
Prevádzkovateľ zariadenia je povinný podľa § 52 ods. 1 písm. b) v spojení s § 13 ods. 4 písm. a) zákona 355/2007 Z.z. pred začatím činnosti predložiť orgánu verejného zdravotníctva na posúdenie z hľadiska možného negatívneho vplyvu na verejné zdravie, návrh na uvedenie priestorov do prevádzky.
Priestory prevádzky budú užívané tak, že budú zabezpečené záujmy na starostlivosti o životné prostredie, hygienu, zdravie a bezpečnosť osôb, požiarnu bezpečnosť a pod.
Pri miestnom zisťovaní v kolaudačnom konaní boli na stavbe zistené nedostatky uvedené v nesúhlasnom záväznom stanovisku Inšpektorátu práce Nitra pod č. IPNR/IPNR_BOZP I./ KON/2020/2244; INA-02-24-2.2/ZS-C22,23-20 zo dňa 16.01.2020, ktoré boli navrhovateľom do dnešného dňa odstránené.
Inšpektorát práce Nitra následne pod č. IPNR/IPNR_BOZP I./KON/2020/2459; INA-08-24-2.2/ZS-C22,23-20 zo dňa 29.01.2020 vydal záväzné stanovisko, na základe ktorého súhlasí s vydaním kolaudačného rozhodnutia pre uvedenú stavbu.
Regionálny úrad verejného zdravotníctva v Nitre pod č. HV/A/2020/00299 zo dňa 24.01.2020 vydal záväzné stanovisko so súhlasom na zmenu užívania priestorov prevádzky.
Okresné riaditeľstvo Hasičského a záchranného zboru v Nitre v záväznom stanovisku č. ORHZ-NR2-2019/001492-002 zo dňa 18.12.2019 súhlasil s riešením protipožiarnej bezpečnosti stavby.
Andrej Hronec, Mesto Šaľa, Ing. Igor Bujdák – ARCHPROJEKT Šurany,
ostatní spoluvlastníci objektu COV a vlastníci susedných pozemkov a stavieb
Dňa 04.12.2019 podal navrhovateľ návrh na zmenu v užívaní časti stavby, uvedeným dňom bolo začaté kolaudačné konanie.
Stavebný úrad oznámil začatie konania známym účastníkom konania, dotknutým orgánom a organizáciám, na prerokovanie návrhu súčasne nariadil ústne pojednávanie spojené s miestnym zisťovaním na 16.01.2020, o jeho výsledkoch bol spísaný záznam. Z dôvodu veľkého počtu účastníkov konania bolo začatie konania oznámené verejnou vyhláškou.
Stavebný úrad v uskutočnenom konaní preskúmal predložený návrh na zmenu v užívaní časti stavby, prerokoval ho s účastníkmi konania a s dotknutými orgánmi a organizáciami a zistil, že stavba je uskutočnená v súlade s § 81 ods. 1 stavebného zákona, jej užívaním nie sú ohrozené záujmy chránené stavebným zákonom, predpismi vydanými na jeho realizáciu a osobitnými predpismi.
Inšpektorát práce Nitra pod č. IPNR/IPNR_BOZP I./ KON/2020/2244; INA-02-24-2.2/ZS-C22,23-20 zo dňa 16.01.2020 a súhlasné záväzné stanovisko pod č. IPNR/ IPNR_BOZP I./KON/2020/2459; INA-08-24-2.2/ZS-C22,23-20 zo dňa 29.01.2020.
Regionálny úrad verejného zdravotníctva v Nitre pod č. HV/A/2020/00299 zo dňa 24.01.2020.
Okresné riaditeľstvo Hasičského a záchranného zboru v Nitre pod č. ORHZ-NR2-2019/001492-002 zo dňa 18.12.2019.
K návrhu na zmenu v užívaní stavby boli predložené doklady: projektová dokumentácia, doklady o výsledkoch predpísaných skúšok a meraní, stanoviská dotknutých orgánov a doklad o uhradení správneho poplatku podľa zákona č. 145/1995 Z.z. o správnych poplatkoch.
Na základe uskutočneného kolaudačného konania možno konštatovať, že užívaním priestorov prevádzky na nové účely nebude ohrozený život a zdravie osôb, ani životné prostredie.
Správny poplatok podľa zákona č. 145/1995 Z. z. o správnych poplatkoch v znení neskorších predpisov položky 62 písm. a ods. 1 vo výške 30.00 € bol zaplatený dňa 04.12.2019.
Ostatným spoluvlastníkom objektu COV a vlastníkom susedných pozemkov a stavieb:

References: § 117
 § 85
 § 32
 § 46
 § 47
 § 21
 § 52
 § 13
 § 81